ئارمیتا گەراوەند

ئارمیتا گەڕاوەن (؛ ٢ی نیسانی ٢٠٠٦ لە کرماشان - ٢٨ی تشرینی یەکەمی ٢٠٢٣ لە تاران) کچەمێرمنداڵێکی کوردی خەڵکی ڕۆژھەڵاتی کوردستان و لە کوردانی لەک بوو کە لە ڕۆژی ١ی تشرینی یەکەمی ٢٠٢٣ بەدوای ڕووداوێک لە میترۆی تاران بێھۆش بوو و بەدوای خەوتن لە نەخۆشخانەی فەجر کە ھی زانکۆی زانستە پزیشکییەکانی ئەرتەشی کۆماری ئیسلامیی ئێرانە چووە کۆما و بەدوای ٢٨ ڕۆژ گیانی خۆی لە دەست دا.ڕۆژنیوز: ھاوشێوەی ژینا ئەمینی ئارمیتا گەراوەندیش شەھید بوو (بە سۆرانی)، نووسراو لە ٢٨ی تشرینی یەکەمی ٢٠٢٣؛ سەردان لە ٢٨ی تشرینی یەکەمی ٢٠٢٣.
ئاژانسی ھەواڵی فرات: ئارمیتا گراوەندە گیانش جە دەسدا (بە ھۆرامی)، نووسراو لە ١٨ی ئەیلوولی ٢٠٢٣؛ سەردان لە ١٩ی ئەیلوولی ٢٠٢٣. ئارمیتا قوتابیی پۆلی یانزەھەمی ھونەرستانێک بوو لە تاران.

تا ئێستا ڕوون نییە کە بەڕاستی لەناو میترۆکەدا چیی بەسەر ھاتووە، بەڵام بارودۆخەکە بووەتە ھۆی ئەوەی کە «حیجابپارێزەکان» کە لە لایەن کۆماری ئیسلامی بۆ داسەپاندنی حیجابی زۆرەملی لە میترۆ و شەقامەکاندا ئەرکدار کراون، زیانیان پێگەیاندووە. سەرەڕای ئەوەی کە میدیا و کاربەدەستانی کۆماری ئیسلامیی ئێران ئیدیعا دەکەن کە ھیچ ڕووبەڕووبوونەوەیەکی جەستەیی لەگەڵ گەڕاوەندا نەکراوە، بەڵام ھەندێک لە میدیاکان لەوانە ڕادیۆ فەردا، گاردیان و ئێرانوایر، بە گێڕانەوەی ئامادەبووان و شایەتحاڵەکان، ڕاپۆرتیان کردووە کە بەدوای ماوەیەکی کەم لەپشتی سواربوونەوەی ئەو کچە بە واگۆنی میترۆ، یەکێک لە ژنەحیجابپارێزانی کۆماری ئیسلامی لەگەڵیدا تووشی مشتومڕ بووە و بەدوای ئەوەی کە گەڕاوەن بەرگریی لەخۆی کردووە، حیجابپارێزەکە پاڵی پێوە ناوە و گەڕاوەن بەھۆی لێدانی سەری بە ستوونێکی کانزایی لە ھۆش چووەتەوە.

لە رۆژی ھەینی ٢ی نیسانی ٢٠٢٤ ھێزە ئەمنییەکان و سەرکوتگەرەکانی کۆماری ئیسلامیی ئێران ڕژیم ھێرشیان کردە سەر ڕێوڕەسمی تایبەت بە ساڵڕۆژی لەدایکبوونی ئارمیتا گەڕاوەن و بە بێڕێزییەوە وێڕای پشکنینی تەلەفۆن و کارتی پێناسەکەیان لە گۆڕستانی بەھەشتی زارای تاران دەریانیان کردووە.کۆمەڵە ڕێکخراوی کوردستانی حیزبی کۆمۆنیستی ئێران: ھێرشی ھێزە سەرکوتگەرەکانی ڕژیم بۆ سەر ڕێوڕەسمی ساڵڕۆژی لەدایکبوونی ئارمیتا گەڕاوەند (بە سۆرانی)، نووسراو لە ٦ی نیسانی ٢٠٢٤؛ سەردان لە ٨ی نیسانی ٢٠٢٤.

 ئەمانەش ببینە 
 گەڕاوەن
 ژینا ئەمینی
 کوژرانی ژینا ئەمینی

 سەرچاوەکان 

 بەستەرە دەرەکییەکان 

پۆل:خەڵکی کرماشان
پۆل:لەدایکبووانی ٢٠٠٦
پۆل:مردووانی ٢٠٢٣
پۆل:کوردەکانی ڕۆژھەڵاتی کوردستان
پۆل:ژنانی کورد